CELEX: 32000R0376
Language: el
Date: 2000-02-17 00:00:00
Title: Κανονισμός (ΕΚ, ΕΚΑΧ, Ευρατόμ) αριθ. 376/2000 του Συμβουλίου, της 17ης Φεβρουαρίου 2000, για καθορισμό των διορθωτικών συντελεστών που εφαρμόζονται από 1ης Ιουλίου 1999 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

Avis juridique important

|

32000R0376

Κανονισμός (ΕΚ, ΕΚΑΧ, Ευρατόμ) αριθ. 376/2000 του Συμβουλίου, της 17ης Φεβρουαρίου 2000, για καθορισμό των διορθωτικών συντελεστών που εφαρμόζονται από 1ης Ιουλίου 1999 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες  

Επίσημη Εφημερίδα αριθ. L 047 της 19/02/2000 σ. 0001 - 0003

ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 376/2000 ΤΟΥ ΣΥΜΒΟΥΛΙΟΥτης 17ης Φεβρουαρίου 2000για καθορισμό των διορθωτικών συντελεστών που εφαρμόζονται από 1ης Ιουλίου 1999 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρεςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68(1) και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ,) αριθ. 2700/1999(2), και ιδίως το άρθρο 13, πρώτο εδάφιο του παραρτήματος Χ,την πρόταση της Επιτροπής,Εκτιμώντας τα ακόλουθα:(1) Ενδείκνυται να ληφθεί υπόψη η εξέλιξη του κόστους διαβίωσης στις χώρες εκτός Κοινότητας και να καθοριστούν, κατά συνέπεια, με ισχύ από 1ης Ιουλίου 1999, οι διορθωτικοί συντελεστές που εφαρμόζονται στις αποδοχές που καταβάλλονται, στο νόμισμα της χώρας τοποθέτησης, στους υπαλλήλους που είναι τοποθετημένοι σε τρίτες χώρες.(2) Σύμφωνα με τους όρους του παραρτήματος Χ του κανονισμού υπηρεσιακής κατάστασης, το Συμβούλιο καθορίζει, κάθε έξι μήνες, τους διορθωτικούς συντελεστές, και θα πρέπει, κατά συνέπεια, να καθορίσει νέους διορθωτικούς συντελεστές για τα προσεχή εξάμηνα.(3) Οι διορθωτικοί συντελεστές που αφορούν την περίοδο από 1ης Ιουλίου 1999 και αποτέλεσαν αντικείμενο πληρωμής με βάση προηγούμενο κανονισμό, θα μπορούσαν να επιφέρουν προσαρμογές των αποδοχών με αναδρομική ισχύ (θετικές ή αρνητικές).(4) Είναι σκόπιμο να προβλεφθεί υπόμνηση σε περίπτωση αύξησης που οφείλεται σε διορθωτικούς συντελεστές.(5) Είναι σκόπιμο να προβλεφθεί επιστροφή των αχρεωστήτως καταβληθέντων σε περίπτωση μείωσης που οφείλεται σ' αυτούς τους διορθωτικούς συντελεστές για την περίοδο που περιλαμβάνεται μεταξύ της 1ης Ιουλίου 1999 και της ημερομηνίας της απόφασης του Συμβουλίου που καθορίζει τους διορθωτικούς συντελεστές για την 1η Ιουλίου 1999.(6) Ωστόσο, για να υπάρξει αναλογία σε σχέση με τους διορθωτικούς συντελεστές που εφαρμόζονται στο εσωτερικό της Κοινότητας στις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, θα πρέπει να προβλεφθεί ότι, ενδεχόμενη επιστροφή μπορεί να αφορά μόνον την περίοδο των έξι μηνών κατ' ανώτατο όριο πριν από την απόφαση καθορισμού και ότι οι επιπτώσεις τους μπορούν να κλιμακωθούν σε μια μέγιστη περίοδο δώδεκα μηνών από την ημερομηνία της εν λόγω απόφασης.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Με ισχύ από 1ης Ιουλίου 1999, οι διορθωτικοί συντελεστές που εφαρμόζονται στις αποδοχές που καταβάλλονται στο νόμισμα της χώρας τοποθέτησης, καθορίζονται όπως αναφέρεται στο παράρτημα.Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών, είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας η οποία αναφέρεται στο πρώτο εδάφιο.Άρθρο 2Σύμφωνα με το άρθρο 13, πρώτο εδάφιο του παραρτήματος Χ του κανονισμού υπηρεσιακής κατάστασης, το Συμβούλιο καθορίζει, κάθε έξι μήνες, τους διορθωτικούς συντελεστές. Θα καθορίσει, κατά συνέπεια, νέους διορθωτικούς συντελεστές με ισχύ από 1ης Ιανουαρίου 2000.Τα όργανα θα προβούν σε αναδρομικές πληρωμές σε περίπτωση αύξησης των αποδοχών λόγω της εφαρμογής αυτών των διορθωτικών συντελεστών.Για την περίοδο μεταξύ της 1ης Ιουλίου 1999 και της ημερομηνίας της απόφασης του Συμβουλίου που καθορίζει τους διορθωτικούς συντελεστές που εφαρμόζονται από 1ης Ιουλίου 1999, τα όργανα θα προβούν σε αναδρομικές αρνητικές αναπροσαρμογές των αποδοχών σε περίπτωση μείωσης που οφείλεται στην εφαρμογή αυτών των διορθωτικών συντελεστών.Οι εν λόγω αναδρομικές αναπροσαρμογές που συνεπάγονται επιστροφή των αχρεωστήτως καταβληθέντων θα μπορούν, ωστόσο, να αφορούν μόνο μια περίοδο έξι μηνών, κατ' ανώτατο όριο, πριν από την απόφαση καθορισμού, και ο αντίκτυπος αυτός θα μπορεί να κλιμακωθεί σε μια μέγιστη περίοδο δώδεκα μηνών από την ημερομηνία της απόφασης αυτής.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Φεβρουαρίου 2000.Για το ΣυμβούλιοΟ ΠρόεδροςL. CAPOULAS SANTOS(1) ΕΕ L 56 της 4.3.1968, σ. 1.(2) ΕΕ L 327 της 21.12.1999, σ. 1.ΠΑΡΑΡΤΗΜΑ>ΘΕΣΗ ΠΙΝΑΚΑ>